SAMTEL เผยปี 63 ขาดทุน 287.50 ลบ. ลุยเพิ่มทุน รองรับแจกวอร์แรนต์ 
SAMTEL เผยปี 63 ขาดทุน 287.50 ลบ. จากปีก่อนกำไร 451.18 ลบ. ลุยเพิ่มทุน รองรับแจกวอร์แรนต์
SAMTEL เผยปี 63 ขาดทุน 287.50 ลบ. จากปีก่อนกำไร 451.18 ลบ. ลุยเพิ่มทุน รองรับแจกวอร์แรนต์
23 ก.พ. 2564

บริษัท สามารถเทลคอม จำกัด (มหาชน) หรือ SAMTEL รายงานผลการดำเนินงานประจำปี 2563 สิ้นสุดวันที่ 31 ธ.ค.2563 ดังนี้

โดยผลการดำเนินงานประจำปี 2563 พลิกขาดทุน เนื่องจากบริษัทมีรายได้รวมปี 2563 จํานวน 5,510 ล้านบาท ลดลงจาก ช่วงเดียวกันของปีที่แล้วจํานวน 3,582 ล้านบาท หรือลดลงร้อยละ 39.4
ขณะเดียวกันที่ประชุมคณะกรรมการบริษัทมีมติอนุมัติการออกและเสนอขายใบสําคัญแสดงสิทธิที่จะซื้อหุ้นสามัญเพิ่มทุนของบริษัท ครั้งที่ 1 (SAMTEL-W1) จำนวนไม่เกิน 103,000,000 หน่วย หรือคิดเป็นร้อยละ 16.67 ของทุนชำระแล้วของบริษัท (ณ วันประชุมคณะกรรมการบริษัท ครั้งที่ 1/2564 วันที่ 23 กุมภาพันธ์ 2564) ให้แก่ผู้ถือหุ้นเดิมของบริษัทตามสัดส่วนจำนวนหุ้นที่ผู้ถือหุ้นแต่ละรายถืออยู่ (Right Offering) โดยไม่คิดมูลค่า (ศูนย์บาท) ในอัตราส่วน 6 หุ้นสามัญเดิม  ต่อ 1 หน่วยใบสำคัญแสดงสิทธิครั้งที่ 1 (SAMTEL-W1) (กรณีมีเศษหุ้นให้ปัดทิ้ง) โดยใบสำคัญแสดงสิทธิดังกล่าวมีอายไม่เกิน 3 ปี นับจากวันที่ได้ออกใบสำคัญแสดงสิทธิมีอัตราการใช้สิทธิตามใบสำคัญแสดงสิทธิ 1 หน่วยต่อหุ้นสามัญ 1 หุ้น และมีราคาการใช้สิทธิเท่ากบั 12 บาทต่อหุ้น (ยกเว้นกรณีมีการปรับราคาใช้สิทธิ)
รวมทั้งอนุมัติการเพิ่มทุนจดทะเบียนของบริษัท จำนวน 103,000,000 บาท จากทุนจดทะเบียนเดิมจำนวน 618,000,000 บาท เป็นทุนจดทะเบียน 721,000,000 บาท โดยการออกหุ้นสามัญเพิ่มทุน จำนวนไม่เกิน 103,000,000 หุ้น มูลค่าที่ตราไว้หุ้นละ 1 บาท เพื่อรองรับการใช้สิทธิตามใบสําคัญแสดงสิทธิที่จะซื้อหุ้นสามัญเพิ่มทุนของบริษัท ครั้งที่ 1 (SAMTEL-W1) ซึ่งจัดสรรให้แก่ผู้ถือหุ้นเดิมของบริษัทตามสัดส่วน (Right Offering)